pythainlp/thai-wiki-dataset-v4 huggingface dataset:
ช็องจิน

ช็องจิน  เป็นนครในประเทศเกาหลีเหนือ และเป็นเมืองศูนย์กลางของจังหวัดฮัมกย็องเหนือ และเป็นเมืองใหญ่อันดับที่ 3 ของประเทศ ประชากร ค.ศ. 2008 มีทั้งหมด 627,000 คน
เขตการปกครอง.
ช็องจิน แบ่งเขตการปกครองเป็น 7 เขต ("คูย็อก") ดังนี้
ภูมิศาสตร์.
ภูมิประเทศ.
ช็องจิน ตั้งอยู่ในภาคตะวันออกเฉียงเหนือของเกาหลีเหนือ จังหวัดฮัมกย็องเหนือ ริมชายฝั่งทะเลตะวันออก แบ่งออกเป็น 7 เขต เป็นศูนย์กลางการตลาดที่ใหญ่ที่สุดในประเทศรองจากเปียงยาง
เศรษฐกิจ.
ช็องจิน เป็นศูนย์กลางการผลิตโลหะและไฟเบอร์ที่สำคัญแห่งหนึ่งของเกาหลีเหนือ มีอู่เรือ, หัวรถจักร, โรงงานผลิตยางที่สำคัญมากมาย แต่เพราะเนื่องจากมลพิษจากอุตสาหกรรมมากมาย ทำให้มีมลพิษทางอากาศ ส่วนในพื้นที่ที่ดินทำกินน้อย ในคริสต์ทศวรรษ 1990 ก็พัฒนาเติบโตขึ้น ในค่ายคุกทางการเมืองของช็องจิน หนึ่งในคุกที่ใหญ่ที่สุดของประเทศ นักโทษ 3,000 ก็ถูกบังคับให้ผลิตจักรยานและเครื่องใช้อุปโภคบริโภคอื่นๆ อีกมากมาย
การคมนาคม.
ทางอากาศ.
ท่าอากาศยานนานาชาติช็องจิน ได้สร้างรันเวย์สนามบินยาว 2 กิโมเมตร เพื่อใช้ในการทหาร ต่อมาได้วางแผนจะอัพเกรดสนามบินขึ้น จึงเพิ่มรันเวย์เป็น 4 กิโลเมตร และใช้เป็นท่าอากาศยานนานาชาติในเวลาต่อมา มีสายการบินเดียว คือ โคเรียวแอร์
ทางราง.
การรถไฟวันซัน-ราซ็อน และช็องจิน-ราซ็อน (สายเปียงกรา) ได้สร้างรถไฟไฟฟ้า (ไม่ใช่รถไฟฟ้า) เชื่อมต่อราซ็อนกับเปียงยาง
ธงประจำรัฐฮาวาย

ธงประจำรัฐฮาวาย (ฮาวาย: "Ka Hae Hawaiʻi") มีลักษณะมีธงชาติสหราชอาณาจักรอยู่มุมขวา แถบมีอยู่ 3 สี คือ สีแดง สีน้ำเงิน และสีขาว มีทั้งหมด 8 แถบ แสดงถึงเกาะที่อยู่ที่รัฐฮาวายทั้งหมด 8 เกาะ (เกาะฮาวาย, เกาะเมาอี, เกาะลาไน, เกาะโมโลไก, เกาะโอวาฮู, เกาะเคาไอ, เกาะคาโฮโอลาเว และเกาะนิอิฮาว) ธงมีพื้นที่อัตราส่วน 01:02 ส่วน แต่ที่ใช้กันทั่วไปมีอัตราส่วน 03:05 และ 02:03 ส่วน
ธงทางราชการ.
ธงทางราชการของรัฐฮาวายมี 2 สี คือ สีแดง และสีน้ำเงิน ตรงกลางของธงมีดาวสีขาว 8 ดวง และมีตัวอักษรสีขาวตรงกลาง (ที่ดาวล้อมรอบ) คำว่า "HAWAII" ในตอนที่รัฐฮาวายเป็นรัฐของสหรัฐอเมริกา ส่วนตัวอักษร "TH" สำหรับตอนรับรองเป็น "อาณาเขตของรัฐฮาวาย" ในปี ค.ศ. 1959".
ส้านช้าง

ส้านช้าง (ชื่อวิทยาศาสตร์: "Dillenia pentagyna") เป็นพืชที่มีลักษณะคล้ายส้านหิน แต่ใบยาวกว่า ใบอ่อนมีขนปกคลุม ใบแก่เรียบ ไม่มีขน กลีบเลี้ยงไม่มีขน เกสรตัวผู้จำนวนมาก การกระจายพันธุ์จะพบในบริเวณเดียวกับส้านหิน แต่จะพบในบริเวณที่ชุ่มชื้นกว่า พบในอินเดีย พม่า ยูนนาน ลาว เวียดนาม เกาะชวา เกาะซูลาเวซี เนื้อไม้คงทน ใช้ทำเครื่องใช้ภายในบ้าน พื้นบ้าน เสาบ้าน และรางรถไฟ เผาถ่าน ผลมีรสเปรี้ยว รับประทานได้ นำมาทำน้ำผลไม้ วุ้น แกง ทางยาใช้เป็นยาแก้ไอ เปลือกใช้แก้โรครูมาติก ใช้มุงหลังคาได้
มะก่อ

มะก่อ (ชื่อวิทยาศาสตร์: "Lithocarpus ceriferus") เป็นไม้ในวงศ์ก่อ ขึ้นตามป่าดิบเขา เป็นไม้ผลัดใบไม่มียาง เปลือกต้นหนา ติดผลเป็นกลุ่มใกล้ปลายกิ่ง ดอกขนาดเล็ก สีครีมอมเหลือง เปลือกนอกสีเขียวมีหนามแหลม กะลาสีน้ำตาล เนื้อในสีขาวครีม รสมัน นำเมล็ดมาคั่วหรือต้มให้สุก เพื่อรับประทานเนื้อในเมล็ด มีกรดไขมันโอเมกา 3 ที่ช่วยบำรุงสมอง
ช็อง ซ็อก-ว็อน

ช็อง ซ็อก-ว็อน  เกิดเมื่อวันที่ 16 พฤษภาคม พ.ศ. 2528 เป็นนักแสดงชาวเกาหลีใต้ และนายแบบ เริ่มเป็นที่รู้จักจากการแสดงซีรียส์ทางโทรทัศน์เรื่องมรดกรัก ฉบับพันล้านวอน และ Dr. Champ และยังได้แสดงบทนำในภาพยนตร์เรื่อง The Beast โดยเขามีชื่อเสียงจากการแสดงซีรียส์เรื่อง "ตามหาหัวใจเจ้าชายหลงยุค"และ "Haeundae Lovers" 
ทางด้านชีวิตส่วนตัวกำลังคบหาดูใจกับ แพ็ก จี-ย็องตั้งแต่ปี 2554 และทั้งคู่ได้เข้าพิธีสมรสเมื่อวันที่ 2 มิถุนายน พ.ศ. 2556 ที่ เชอราตันโฮเทลส์แอนด์รีสอตส์
จู วอน

จูวอน  เกิดเมื่อวันที่ 30 กันยายน พ.ศ. 2530 เป็นนักแสดงชาวเกาหลีใต้ เขาเริ่มกลายเป็นที่รู้จักจาการแสดงซีรีส์เรื่อง Ojakgyo Family (2554) ในบทนำ ทำให้เขาได้รับรางวัลนักแสดงหน้าใหม่ยอดเยี่ยมจากงานประกาศรางวัล 2011 KBS Drama Awards ก่อนหน้านี้เขาได้แสดงซีรีส์เรื่อง Bread, Love, and Dreams (2553) ในบทร้าย โดยรับบทเป็น กู มาจุน
จูวอนเริ่มต้นเดบิวต์จากการเป็นนักแสดงละครเพลงในเรื่อง Altar Boyz ในเวอร์ชันเกาหลี และตามมาด้วยละครเพลงอื่นๆ เช่น Grease และ Spring Awakening นอกจากนี้เขายังได้แสดงมิวสิกวิดีโอในเพลงของ S.M. THE BALLAD ในเพลง Miss You
ซึ่งจูวอนมีผลงานจากซีรีส์อันโด่งดังเรื่อง Bridal Maskที่ฉายทางช่อง เคบีเอส เรื่องGood Doctor ซึ่งรับบทเป็นคุณหมอที่มีอาการออทิสติก ทางช่อง KBS2 และเรื่องYongPal ทางช่อง SBSซึ่งผลงานเรื่องนี้ทำให้เขาเป็นที่รู้จักมากขึ้น
โลมาหัวบาตรหลังเรียบ

โลมาหัวบาตรหลังเรียบ หรือ โลมาหัวบาตรไร้ครีบหลัง (, พินอิน: Jiāng zhū-"หมูแม่น้ำ"; ชื่อวิทยาศาสตร์: "Neophocaena phocaenoides") เป็นสัตว์เลี้ยงลูกด้วยนมในอันดับสัตว์กีบคู่ (Artiodactyla) ใน อันดับฐานวาฬและโลมา (Cetacea) ขนาดเล็กชนิดหนึ่ง ในวงศ์พอร์พอยส์ (Phocoenidae)
จัดเป็นเพียงชนิดเดียวเท่านั้นที่อยู่ในสกุล "Neophocaena" แบ่งออกได้เป็น 3 ชนิดย่อย (ดูในตาราง) เป็นสัตว์ที่สืบทอดเผ่าพันธุ์มาจนถึงปัจจุบันแล้วประมาณ 20 ล้านปี
มีลักษณะทั่วไปคล้ายกับโลมาอิรวดี หรือ โลมาหัวบาตรมีครีบหลัง ("Orcaella brevirostris") คือ มีส่วนหัวกลมหลิมเหมือนบาตรพระไม่มีจะงอยปาก แต่ส่วนหลังเรียบไม่มีครีบหลัง ครีบข้างค่อนข้างใหญ่ปลายแหลม และลักษณะฟันในปากจะเป็นตุ่ม ไม่แหลมคม อันเป็นลักษณะเฉพาะของโลมาในวงศ์พอร์พอย์ ซึ่งทั่วโลกพบอยู่ 6 ชนิด ในประเทศไทยพบเพียงชนิดนี้ชนิดเดียว 
มีขนาดโตเต็มที่ยาว 1.9 เมตร ลูกแรกเกิดยาว 70–80 เซนติเมตร 
ในน่านน้ำไทยสามารถได้ทุกจังหวัดที่ติดกับทะเล โดยพบมากที่สุดในฝั่งอ่าวไทย คือ ทะเลแถบจังหวัดตราด และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เหมือนกับวาฬและโลมาชนิดอื่น ๆ 
ในประเทศจีน โลมาหัวบาตรหลังเรียบ เป็นโลมาเพียง 1 ใน 2 ชนิด นอกจากโลมาแม่น้ำแยงซีเกียง ("Lipotes vexillifer") หรือไป๋จี๋ ที่สามารถพบได้ในแม่น้ำแยงซีเกียง โดยมีชื่อเล่นจากชาวจีนว่า "หมูแม่น้ำ" หรือ"แพนด้าแม่น้ำ" เป็นสัตว์ที่อยู่ในฐานะหวั่นวิตกว่าจะสูญพันธุ์ เนื่องจากมลภาวะสภาพแวดล้อม จากการประเมินพบว่าปัจจุบันหลงเหลือเพียงพันกว่าตัวเท่านั้น ซึ่งทุกปีจะมีจำนวนลดลงอย่างรวดเร็วถึงร้อยละ 5–10 ต่อปี
ศุภชัย ศรีวิจิตร

ศุภชัย ศรีวิจิตร (เกิด 25 ธันวาคม พ.ศ. 2516) ชื่อเล่น เงาะ ทำงานเบื้องหลังวงการบันเทิงและยังเป็นผู้จัดการนักแสดงชาวไทย ศุภชัยเติบโตมาในสังคมชนบทที่อำเภอพรหมคีรี จังหวัดนครศรีธรรมราช บ้านของเขาทำสวนยางพารา มีบิดาประกอบอาชีพครู ศุภชัยมีเชื้อสายจีนจากมารดา
ศุภชัย เป็นผู้จัดการของนักแสดงที่มีชื่อเสียงแถวหน้าของประเทศไทย อาทิ เช่น พัชราภา ไชยเชื้อ, ณัฐวุฒิ สกิดใจ, กันตพงศ์ บำรุงรักษ์, ณเดชน์ คูกิมิยะ, มาริโอ้ เมาเร่อ, ศุกลวัฒน์ คณารศ เป็นต้น
ศุภชัยจบการศึกษาระดับมัธยมศึกษาที่ โรงเรียนเบญจมราชูทิศ นครศรีธรรมราช และสำเร็จการศึกษาระดับอุดมศึกษา ที่มหาวิทยาลัยรังสิต คณะวิศวกรรมศาสตร์ 
เริ่มเข้าสู่วงการบันเทิง เมื่อได้เข้ามาศึกษาในระดับอุดมศึกษา ที่กรุงเทพมหานคร คณะวิศวกรรมศาสตร์ มหาวิทยาลัยรังสิต เอ ศุภชัย ได้มาพักอาศัยอยู่กับน้าสาวของปัทมวรรณ เค้ามูลคดี ที่เป็นญาติห่าง ๆ กัน และได้เข้ามาเล่นบทตัวประกอบในโฆษณารวมทั้งละคร
ธุรกิจ.
ในเดือนสิงหาคม 2566 ศุภชัยได้เปิดตัวบริษัท A Entertainment ซึ่งเป็นบริษัทบันเทิงครบวงจรพร้อมกับเปิดตัวเด็กในสังกัดจำนวน 7 คนซึ่งศุภชัยได้เดินทางไปพูดคุยกับช่องเอสบีเอส ที่เกาหลี เดินทางไปดูคอนเสิร์ตศิลปินเกาหลีที่ญี่ปุ่น โดยอาจจะเป็นโปรโมเตอร์ติดต่อศิลปินเกาหลีเข้ามาแสดงคอนเสิร์ตในประเทศไทย
นักแสดงในสังกัด.
นักแสดงชาย
นักแสดงหญิง
อดีตนักแสดงในสังกัด.
นักแสดงชาย 
นักแสดงหญิง
ผู้จัดละคร.
ผลงานทั้งหมดในฐานะผู้จัดละครและผู้กำกับ
นิ

นิ (คานะ)
に ในอักษร ฮิระงะนะ หรือ 二ในอักษร คาตะคะนะ เป็นหนึ่งในตัวอักษรคานะของญี่ปุ่นซึ่งแต่ละตัวแทนหนึ่งเสียง. การเขียนตัว に(นิ) ในฮิระงะนะจะเขียนสามจังหวะ ขณะที่ตัว二(นิ) ในคะตาคะนะ จะเขียนเป็นสองจังหวะ
に เป็นตัวอักษรลำดับที่ 22 อยู่ระหว่าง な(นะ) และ ぬ(นุ) ในการจัดลำดับอักษรปัจจุบัน
ลำดับการเขียน.
ตัวอักษรにในฮิระงะนะเขียนได้สามจังหวะ
1. ลากแนวตั้งจากบนลงล่างโดยตวัดตรงปลายล่าง
2. ขีดด้านบนเป็นแนวนอนระยะสั้นๆจากซ้ายไปขวา
3. ขีดด้านล่างในแนวนอนจากซ้ายไปขวา
ตัวอักษร 二ในคะตะคะนะเขียนได้สองจังหวะ
1. ขีดด้านบนเป็นแนวนอนจากซ้ายไปขวา
2. ขีดอีกเส้นที่ด้านล่างตามจังหวะแรกแต่ให้เส้นยาวกว่าด้านบนเล็กน้อย
วันเดียว วันนั้น วันของเรา

วันเดียว วันนั้น วันของเรา (อังกฤษ: One Day) เป็นภาพยนตร์ที่กำกับโดย Lone Scherfig ถูกดัดแปลงโดย เดวิด นิคอลส์ ในปี ค.ศ. 2009 ในนวนิยายชื่อเดียวกัน ภาพยนตร์เรื่องนี้เปิดตัวในโรงภาพยนตร์ในเดือนสิงหาคม ปี 2011
เนื้อเรื่องย่อ.
วันที่ 15 กรกฎาคม ปี 1988 ซึ่งเป็นวันสำเร็จการศึกษาจากมหาวิทยาลัยของพวกเขา เอ็มมา มอร์ลีย์ (แอนน์ แฮตธาเวย์ ผู้ได้รับการเสนอชื่อชิงรางวัลอคาเดมี อวอร์ด) และ เด็กซ์เตอร์ เมย์ฮิว (จิม สเตอร์เกสส์จาก Across the Universe) ก็เริ่มสานสายสัมพันธ์ที่ยาวนานชั่วชีวิต เธอเป็นเด็กสาวชนชั้นแรงงานผู้มีแนวคิดและความทะเยอทะยาน เธอฝันจะทำให้โลกนี้เป็นสถานที่ที่ดีขึ้น ส่วนเขาเป็นหนุ่มร่ำรวย ผู้ฝันว่าโลกนี้จะเป็นสนามเด็กเล่นของเขา ในเวลาสองทศวรรษหลังจากนั้น ช่วงเวลาสำคัญในความสัมพันธ์ของทั้งคู่ได้ถูกบอกเล่าผ่านวันที่ 15 กรกฎาคมหลายครั้งในชีวิตของพวกเขา ทั้งร่วมกันและแยกกัน เราได้เห็นเด็กซ์และเอ็มผ่านทางมิตรภาพและการทะเลาะเบาะแว้ง ความหวังและโอกาสที่พลาดพลั้ง เสียงหัวเราะและคราบน้ำตา ระหว่างเรื่องเหล่านั้น คนทั้งคู่ก็ตระหนักได้ว่า สิ่งที่พวกเขาเฝ้าค้นหาและเฝ้าหวังอยู่นั้นอยู่ตรงหน้าพวกเขามาตลอด ขณะที่ความหมายที่แท้จริงของวันนั้นในปี 1988 ถูกเปิดเผยออกมา พวกเขาก็เริ่มเข้าใจกับธรรมชาติของความรักและชีวิตอย่างแท้จริง
การจัดจำหน่าย.
ภาพยนตร์เรื่องนี้ฉายในโรงภาพยนตร์มาแล้วทั่วโลกยกเว้นประเทศอินเดีย.PVR พิกเจอร์ เป็นผู้จัดจำหน่ายอย่างเป็นทางการในอินเดีย
สัมพจนัย

สัมพจนัย  มาจากคำภาษากรีกว่า συνεκδοχή, อ่านว่า "ซู-เนค-โด-แค"; (จากคำอุปสรรค "συν-" แปลว่า ร่วมกัน, คำบุพบท "εκ" แปลว่า จาก และ คำกริยา ἐκδέχομαι แปลว่า ได้รับ) แปลตรงตัวได้ว่า "ได้รับมาจากสิ่งอื่น" เป็นภาพพจน์ (figure of speech) ประเภทหนึ่ง ซึ่งหมายถึง การสร้างความเข้าเกี่ยวกับสิ่งหนึ่งด้วยการอ้างถึงสิ่งอื่นที่เป็นส่วนประกอบของมัน เช่น คำที่ใช้ในสื่อกีฬาว่า "แข้งอาร์เจนติน่า" ซึ่งหมายถึงนักฟุตบอลจากอาร์เจนติน่า โดยจะเห็นได้ว่าคำว่า "แข้ง" ซึ่งเป็นส่วนหนึ่งของร่างกาย สามารถใช้สื่อความหมายถึง "บุคคลที่เป็นนักกีฬาฟุตบอลอาชีพ" ได้ 
คำประเภทสัมพจนัย ถือว่าเป็นกลุ่มย่อยกลุ่มหนึ่งของ คำนามนัย (Metonymy) ซึ่งเป็นภาพพจน์ประเภทที่ใช้ "ชื่อเฉพาะ" เพื่อสื่อถึงสิ่งที่ใหญ่กว่า เช่น การใช้ชื่อตึก "เพนตากอน" เพื่อสื่อถึงกระทรวงกลาโหมของสหรัฐอเมริกา โดย "สัมพจนัย" เป็นภาพพจน์ที่ใช้อธิบายแนวคิดหรือมโนทัศน์ที่มีความหมายต่อไปนี้
กองทัพอากาศกองทัพประชาชนลาว

กองทัพอากาศลาว หรือชื่ออย่างเป็นทางการ กองทอัพากาศแห่งกองทัพประชาชนลาว  เป็นกองทัพอากาศของประเทศลาว
อากาศยาน.
ในปี 2014 กรมทหารอากาศลาวมีเครื่องบินและเฮอริคอปเตอร์ประจำการส่วนใหญ่มาจากสหภาพโซเวียต
ในปี 2010 กรมทหหารอากาศลาวมีเครื่องบินรบดังนี้
กองทัพบรูไน

กองทัพบรูไน ((ABDB)) คือกองกำลังติดอาวุธของราชอาณาจักรบรูไนดารุสซาราม ก่อตั้งเมื่อวันที่ 31 พฤษภาคม พ.ศ. 2504 กองทัพบรูไนประกอบด้วยสามเหล่าทัพคือ กองทัพบก, กองทัพอากาศ และ กองทัพเรือ
บทบาท.
บทบาทของกองทัพบรูไนคือ
โครงสร้าง.
กองทัพบก.
กองทัพบกบรูไนประกอบด้วย 4 กองพันและกองพันสนันสนุนอีก 700 นาย บทบาทของกองทัพบกคือรักษาความปลอดภัยของประเทศและปกป้องอธิปไตยของชาติ ความรับผิดชอบหลักคือคือการต่อต้านภัยคุกคามจากภายในและน้อกประเทศ และรักษาความมั่นคงในประเทศ
วิทยาลัยชุมชนน่าน

วิทยาลัยชุมชนน่าน เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 29 มีนาคมพ.ศ. 2554 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยยึดหลัก "การศึกษาสร้างชาติ สร้างคน สร้างงาน" และมุ่งเน้นการจัดการศึกษาหลากหลาย สนองตอบต่อความต้องการของท้องถิ่น พร้อมมั้งเน้นการมีส่วนร่วมของภาคประชาสังคม
วิทยาลัยชุมชนน่าน ตั้งอยู่ ณ โรงเรียนชุมชนบ้านดอนมูล (เดิม) เลขที่ 10 หมู่ 5 ถนนยันตรกิจโกศล ตำบลดู่ใต้ อำเภอเมืองน่าน จังหวัดน่าน
หลักสูตร.
วิทยาลัยชุมชนน่าน เปิดสอนหลักสูตรอนุปริญญา ดังนี้
นินเท็นโด 3ดีเอส

นินเท็นโด 3ดีเอส (ทับศัพท์: นินเท็นโด ทรีดีเอส) เป็นเครื่องเล่นเกมพกพาที่ผลิตโดยนินเท็นโด ตัวเครื่องมีความสามารถที่จะแสดงระบบภาพสามมิติโดยปราศจากแว่นสามมิติหรืออุปกรณ์เสริมเพิ่มเติม นินเท็นโดได้ประกาศเครื่องเล่นเกมนินเท็นโด 3ดีเอส ครั้งแรกในเดือน มีนาคม ปี ค.ศ. 2010 และได้เปิดตัวอย่างเป็นทางการในวันที่ 15 มิถุนายน ที่งานอี3 2010 และเป็นเครื่องเล่นเกมที่สืบทอดความสำเร็จมาจากนินเท็นโด DS ซึ่งมีคุณสมบัติความเข้ากันได้ย้อนหลังกับวิดีโอเกมเก่าของนินเท็นโด DS คู่แข่งหลักคือเพลย์สเตชันวิต้าจากโซนี่
นินเท็นโด 3ดีเอสยุติการวางจำหน่ายและเลิกผลิตเครื่องเล่นตระกูลนินเท็นโด 3ดีเอส ตามลำดับ นินเท็นโด 3ดีเอส XL, นินเท็นโด 2DS, Newนินเท็นโด 3ดีเอส, Newนินเท็นโด 3ดีเอส XL, และNewนินเท็นโด 2DS XL ทั่วโลกในวันที่ 16 กันยายน 2020 โดยยอดจำหน่ายทั่วโลกอยู่ที่ 75.87 ล้านเครื่อง และเกมสุดท้ายของ นินเท็นโด 3ดีเอส คือเกมKirby’s Extra Epic Yarn
ซาแมนธา สมิธ

ซาแมนธา สมิธ (29 มิถุนายน พ.ศ. 2515 – 25 สิงหาคม พ.ศ. 2528) เป็นเด็กนักเรียนหญิงชาวอเมริกัน นักเคลื่อนไหวเรียกร้องสันติภาพ และนักแสดงหญิงเด็กจากเมืองแมนเชสเตอร์ รัฐเมน ผู้มามีชื่อเสียงในยุคสงครามเย็นทั้งในสหรัฐอเมริกาและสหภาพโซเวียต ใน พ.ศ. 2525 สมิธเขียนจดหมายถึงเลขาธิการพรรคคอมมิวนิสต์สหภาพโซเวียตที่เพิ่งได้รับแต่งตั้งใหม่ ยูรี อันโดรปอฟ และได้รับการตอบเป็นการส่วนตัว ซึ่งรวมไปถึงการเชิญให้เดินทางเยือนสหภาพโซเวียตเป็นการส่วนตัว ที่เธอตอบรับ
สมิธได้รับความสนใจจากสื่ออย่างกว้างขวางในสองประเทศว่าเป็น "เอกอัครราชทูตความปรารถนาดี" (Goodwill Ambassador) และกลายเป็นที่รู้จักว่า "เอกอัครราชทูตอายุน้อยที่สุดของอเมริกา" โดยเข้าร่วมกิจกรรมสร้างสันติภาพในญี่ปุ่น เธอเขียนหนังสือเกี่ยวกับการเดินทางเยือนสหภาพโซเวียตของเธอ และร่วมแสดงในซีรีส์โทรทัศน์ "ไลม์สตรีท" ก่อนเสียชีวิตในเหตุเครื่องบินบาร์ฮาร์บอร์แอร์ไลน์ เที่ยวบินที่ 1808 ตก ด้วยวัย 13 ปี
เอดมันด์ โรเบิตส์

เอดมันด์ โรเบิตส์ (1784-1836) หรือเรียกตามสำเนียงไทยว่า เอมินราบัด เป็นนักการทูตชาวอเมริกันที่ได้เข้ามาทำสนธิสัญญากับ สยาม ในรัชสมัย พระบาทสมเด็จพระนั่งเกล้าเจ้าอยู่หัว
ซูเปอร์แมน (ภาพยนตร์)

ซูเปอร์แมน  เป็นภาพยนตร์แนวซูเปอร์ฮีโร ฉายเมื่อ ค.ศ. 1978 กำกับโดย ริชาร์ด ดอนเนอร์ เขียนบทโดย มาริโอ พูโซ, เดวิด นิวแมน, เลสลี นิวแมนและรอเบิร์ต เบนตัน จากเนื้อเรื่องโดยพูโซ สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องแรกใน ภาพยนตร์ชุด "ซูเปอร์แมน" ภาพยนตร์ประกอบด้วยนักแสดงนำจำนวนมาก ได้แก่ มาร์ลอน แบรนโด, จีน แฮกแมน, คริสโตเฟอร์ รีฟ, เจฟฟ์ อีสต์, มาร์กอต คิดเดอร์, เกลนน์ ฟอร์ด, ฟิลลิส แทกซ์เตอร์, แจกกี คูเปอร์, เทรเวอร์ ฮาเวิร์ด, มาร์ก แม็กคัวร์, เทอเรนซ์ สแตมพ์, วาเลอรี เปอร์ริน, เนด เบตตี, แจ็ก โอฮัลโลแรน, มาเรีย เชลและซาราห์ ดักลาส ภาพยนตร์เล่าเรื่องราวต้นกำเนิดของซูเปอร์แมน (รีฟ) ตั้งแต่ตอนที่เขายังเป็นทารก ชื่อว่า คาล-เอลแห่งคริปทอน, บุตรของจอร์-เอล (แบรนโด) และช่วงวัยเด็กของเขาในเมืองชนบทที่ชื่อว่า สมอลล์วิลล์ ต่อมาในวัยหนุ่มเขาปลอมตัวเป็นนักข่าว คลาร์ก เคนต์ ทำงานในเมืองเมทรอโปลิส โดยเขามีนิสัยที่อ่อนโยนและพัฒนาความสัมพันธ์โรแมนติกกับ โลอิส เลน (คิดเดอร์) ขณะเดียวกันเขาก็ต่อสู้กับ เล็กซ์ ลูเธอร์ (แฮกแมน) ผู้ชั่วร้าย
ในช่วงระหว่างการพัฒนา มีผู้กำกับหลายคนและผู้เขียนบทหลายคน (มาริโอ พูโซ, เดวิดกับเลสลี นิวแมนและรอเบิร์ต เบนตัน) มีส่วนเกี่ยวข้องกับโครงการนี้ ผู้กำกับ กาย แฮมิลตัน ได้รับการว่าจ้างให้กำกับภาพยนตร์ ก่อนที่ ริชาร์ด ดอนเนอร์ จะแทนที่เขาในเวลาต่อมา ทอม เมนกิววิกซ์ เข้ามาช่วยเขียนบทภาพยนตร์ใหม่ โดยเขามีชื่อในเครดิตเป็น "ที่ปรึกษาด้านความคิดสร้างสรรค์" การถ่ายทำภาพยนตร์นั้นมีการตัดสินใจให้ถ่ายทำพร้อมกันทั้ง "ซูเปอร์แมน" และ "ซูเปอร์แมน 2" (1980) การถ่ายเริ่มต้นในเดือนมีนาคม ค.ศ. 1977 และสิ้นสุดในเดือนตุลาคม ค.ศ. 1978 ความตึงเครียดเกิดขึ้นระหว่างดอนเนอร์และเหล่าผู้อำนวยการสร้าง ทำให้มีการตัดสินใจให้ยุติการถ่ายทำภาคต่อ ซึ่งได้ถ่ายทำเสร็จไปแล้วร้อยละ 75 และส่วนภาพยนตร์เรื่องแรกถ่ายทำเสร็จสมบูรณ์
"ซูเปอร์แมน" เป็นภาพยนตร์ที่แพงที่สุดในขณะนั้น ด้วยทุนสร้าง 55 ล้านดอลลาร์สหรัฐ ภาพยนตร์ฉายในเดือนธันวาคม ค.ศ. 1978 ประสบความสำเร็จทั้งในด้านการเงินและคำวิจารณ์ ภาพยนตร์ทำเงินในบ็อกซ์ออฟฟิศ 300 ล้านดอลลาร์สหรัฐ ทั่วโลก กลายเป็นภาพยนตร์ที่ทำเงินสูงสุดอันดับที่สองของปี ภาพยนตร์ได้คำชมในเรื่องการแสดงของรีฟ, ดนตรีประกอบโดย จอห์น วิลเลียมส์ และได้เสนอชื่อเข้าชิง รางวัลออสการ์ สามสาขา ได้แก่ ลำดับภาพยอดเยี่ยม, เพลงยอดเยี่ยม (ดนตรีประกอบดั้งเดิม) และ เสียงยอดเยี่ยม และยังได้รับ รางวัลความสำเร็จเกียรติยศ สำหรับ เทคนิคพิเศษยอดเยี่ยม การใช้เทคนิคพิเศษแบบใหม่และการเล่าเรื่องแบบนิยายวิทยาศาสตร์/แฟนตาซี ทำให้มรดกของภาพยนตร์เรื่องนี้แสดงให้เห็นถึงความนิยมในกระแสหลักของแฟรนไชส์ภาพยนตร์ซูเปอร์ฮีโรของฮอลลีวูด "ซูเปอร์แมน" ถูกเลือกให้เก็บรักษาโดย หอทะเบียนภาพยนตร์แห่งชาติของหอสมุดรัฐสภา ในปี ค.ศ. 2017
ปราสาทกู่พระสันตรัตน์

กู่สันตรัตน์ เป็นโบราณสถานที่สร้างขึ้นตามศิลปะขอม ตั้งอยู่ที่อำเภอนาดูน จังหวัดมหาสารคาม เป็นอโรคยศาลา หรือโรงพยาบาล
กู่สันตรัตน์ ได้รับการประกาศขึ้นทะเบียนเป็นโบราณสถานโดยกรมศิลปากร เมื่อวันที่ 8 มีนาคม พ.ศ. 2478
ประวัติ.
กู่สันตรัตน์เป็นโบราณสถานที่มีลักษณะแบบขอม เป็นสถานที่ ที่เรียกว่าอโรคยาศาล หรือโรงพยาบาล ตั้งอยู่ที่ตำบล กู่สันตรัตน์ อำเภอนาดูน จังหวัดมหาสารคาม ห่างจากที่ว่าการอำเภอนาดูน มาทางทิศตะวันออก เฉียงเหนือ ประมาณ 4 กิโลเมตร กู่สันตรัตน์มีลักษณะเป็นปราสาทแบบย่อม ๆ ตั้งอยู่บนฐานชั้นเดียวสร้างด้วยศิลาแลง หันหน้าไปทางทิศตะวันออก มีกำแพงล้อมลอบในกรอบ รูปสี่เหลี่ยมผืนผ้า ทางด้านหน้าปราสาททางทิศตะวันออกเฉียงเหนือมี สระสี่เหลี่ยมขนาดกว้าง 10 เมตร ยาว 12 เมตร ซึ่งน่าจะหมายถึงบาราย ซึ่ง เป็นไปตามคติของขอม (เขมร) ที่ว่าเมื่อมีการสร้างปราสาทหินก็มีการ ขุดสระหรือ บารายกักน้ำไว้ในที่ใกล้เคียงนั้นด้วย
ทางด้านทิศตะวันออกซึ่งเป็นด้านหน้าปราสาทมีซุมประตูทางเข้าหรือโคปุระ ก่อด้วยศิลาแลง ส่วนประตูทางเข้านั้น ปรากฏให้เห็นว่ามีแผ่นทับหลังอยู่เหนือประตู กับมีเสาประดับที่กรอบประตูทั้งสองด้าน แผ่นทับหลังและเสาประดับกรอบประตูทำด้วยหินทรายแต่ไม่มีการสลักลายใด ๆ ทั้งสิ้น จึงดูคล้ายกับว่าทำยังไม่เสร็จ องค์ปราสาทมีลักษณะรูปสี่เหลี่ยมย่อมุม มีประตูทางเข้าอยู่ทางทิศตะวันออก ส่วนทางทิศเหนือทิศใต้และทิศตะวันตกเป็นประตูหลอก เมื่อพิจารณาเฉพาะองค์ปราสาทแล้วสันนิษฐานได้ว่ากู่สันตรัตน์ยังสร้างไม่เสร็จสมบูรณ์ เพราะทางด้านหน้าตอนบนนั้นมีช่องว่างเว้นไว้ เป็นช่องสามเหลี่ยม ซึ่งส่วนนี้เมื่อเสร็จสมบูรณ์ก็คือหน้าบัน ที่จะทำด้วยหินทรายซึ่งคงต้องสลักลวดลายประกอบด้วย สิ่งสำคัญต่อมาคือแผ่นทับหลัง ที่ตั้งอยู่เหนือกรอบประตูนั้นมีแผ่นหินทรายวางไว้ แต่ยังไม่มีการสักลวดลายใด ๆ ทั้งสิ้น 
โดยทั่วไปแผ่นทับหลังต้องมีการสลักลายหรือภาพประกอบไว้เสมอ แม้เสาประดับกรอบประตูทั้ง 2 ด้าน ก็มักสลักลายประดับเช่นกัน แต่เสาที่อยู่ติดกรอบประตูทางด้านซ้ายนั้นยังเป็นแท่งหินทรายเรียบ ๆ อยู่ไม่มีลวดลายใด ๆ ทั้งสิ้นคงมีเฉพาะเสาประดับกรอบประตูทางด้านขวาของปราสาทเท่านั้น ที่ได้สลักลายไว้อย่างคร่าว ๆ จากลักษณะดังกล่าวจึงเป็นหลักฐาน สันนิษฐาน ได้ว่า ปราสาทองค์นี้ยังสร้างไม่เสร็จ แต่ช่างได้สร้างไปตามแบบที่เป็นลักษณะเฉพาะของขอม คือแม้องค์ปราสามจะก่อด้วยหินทรายหรือศิลาแลง แต่ส่วนสำคัญทั้ง 3 คือ หน้าบัน ทับหลัง และเสาประดับกรอบประตูต้อง ทำด้วยหินทรายเสมอ ทั้งนี้เพราะหินทรายมีคุณสมบัติเหมาะกับการแกะสลัก ในสถาปัตยกรรมหินทรายโดยเฉพาะ
ร็อกกี จอห์นสัน

ร็อกกี จอห์นสัน (Rocky Johnson; 24 สิงหาคม ค.ศ. 1944 - 15 มกราคม ค.ศ. 2020) เป็นอดีตนักมวยปล้ำอาชีพชาวแคนาดา ของสมาคมเวิลด์เรสต์ลิงเฟเดเรชั่น(WWF) อดีตแชมป์โลกแท็กทีมคู่กับโทนี แอตลาส เป็นพ่อของดเวย์น จอห์นสัน หรือ เดอะ ร็อก และได้เข้าสู่หอเกียรติยศดับเบิลยูดับเบิลยูอี ประจำปี 2008
โรงไฟฟ้านิวเคลียร์เชียร์โนบีล

โรงไฟฟ้านิวเคลียร์เชียร์โนบีล  เป็นสถานีไฟฟ้านิวเคลียร์ปลดประจำการแล้วใกล้กับนครปรือปิยัจ ประเทศยูเครน ห่างจากนครเชียร์โนบีลไปทางตะวันตกเฉียงเหนือ 18 กิโลเมตร ห่างจากชายแดนยูเครน-เบลารุส 16 กิโลเมตร และห่างจากกรุงเคียฟไปทางเหนือราว 110 กิโลเมตร เครื่องปฏิกรณ์ที่ 4 เป็นจุดเกิดภัยพิบัติเชียร์โนบีลเมื่อ พ.ศ. 2529 
สถานีไฟฟ้าวี.ไอ. เลนิน  ตามที่รู้จักกันในสมัยโซเวียต ประกอบด้วยเครื่องปฏิกรณ์ประเภทอาร์บีเอ็มเค-1000 สี่เครื่อง แต่ละเครื่องผลิตกระแสไฟฟ้าได้ 1,000 เมกะวัตต์ (พลังงานความร้อน 3.2 จิกะวัตต์) และเครื่องปฏิกรณ์ทั้งสี่เครื่องรวมกันผลิตกระแสไฟฟ้า 10% ของยูเครนในช่วงที่เกิดอุบัติเหตุขึ้น ก่อสร้างขึ้นครั้งแรกใน พ.ศ. 2513 เป็นสถานีไฟฟ้านิวเคลียร์ประเภทอาร์เอ็มบีเคแห่งที่สามในสหภาพโซเวียต (หลังเลนินกราดและเคิสก์) และเป็นโรงไฟฟ้านิวเคลียร์แห่งแรกบนแผ่นดินยูเครน
วันที่ 26 เมษายน พ.ศ. 2529 เกิดภัยพิบัติขึ้นที่เครื่องปฏิกรณ์ที่ 4 ซึ่งถูกขนานนามอย่างกว้างขวางว่าเป็นอุบัติเหตุครั้งเลวร้ายที่สุดในประวัติศาสตร์พลังงานนิวเคลียร์ ผลคือเครื่องปฏิกรณ์ที่ 4 ถูกทำลายลงสิ้นเชิง และนับแต่นั้นได้ถูกปิดผนึกในโลงหินและคอนกรีตเพื่อป้องกันการรั่วไหลของกัมมันตรังสีเพิ่มเติม พื้นที่ขนาดใหญ่ในยุโรปได้รับผลกระทบจากอุบัติเหตุ เมฆรังสีแผ่ไปไกลถึงนอร์เวย์ในสแกนดิเนเวีย
ผ้าไหมไทย

ผ้าไหมไทย เป็นผ้าไหมซึ่งมีเอกลักษณ์เฉพาะตัวแตกต่างจากผ้าไหมทั่วไป กล่าวคือ มีแสงแวววาวเป็นมันเลื่อม เนื้อผ้าฟูไม่เรียบ อ่อนนุ่ม มีน้ำหนัก บางชนิดเป็นปุ่มปมอันเนื่องมาจากระดับคุณภาพซึ่งเกิดในกระบวนการผลิตแต่ก็ทำให้ได้รับความนิยมของคนบางกลุ่มเพราะดูแล้วมีโดยเฉพาะผ้าไหมของเมืองขอนแก่นมีความแปลกตาและะสวยมีเอกลักษณะ
ประวัติผ้าไหมไทย.
ในปัจจุบันมีการนำเข้าวัตถุดิบเส้นไหม และเส้นใยสังเคราะห์จากต่างประเทศ ทั้งมีการนำเข้าถูกกฎหมายและลักลอบนำเข้าแบบผิดกฎหมาย ทำให้วัตถุเส้นไหมจึงมีทั้งคุณภาพได้มาตรฐานและคุณภาพต่ำกว่ามาตรฐานทำให้ผ้าไหมไทยมีคุณภาพต่ำลง กระนั้นผู้ผลิตก็ยังคงใช้ตราสัญลักษณ์ว่า "ผ้าไหมไทย" หรือ "Thai Silk" เพื่อการค้า ยังผลให้ผู้ซื้อทั้งของประเทศไทยและตลาดต่างประเทศไม่มั่นใจในคุณภาพของผ้าไหมไทย จากปัญหาดังกล่าวสมเด็จพระนางเจ้าสิริกิติ์ พระบรมราชินีนาถ จึงทรงมีกระแสพระราชดำรัสให้หน่วยงานที่รับผิดชอบไปดำเนินการวิเคราะห์หาสาเหตุและแนวทางการแก้ไข
ปี พ.ศ. 2545 หน่วยงานซึ่งมีส่วนเกี่ยวข้องกับผ้าไหมไทย เช่น กรมวิชาการเกษตร กระทรวงเกษตรและสหกรณ์ (หน่วยงานเดิมของกรมหม่อนไหม) คณะศิลปกรรมศาสตร์ มหาวิทยาลัยธรรมศาสตร์ กรมทรัพย์สินทางปัญญา กระทรวงพาณิชย์ และมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ ร่วมกันจัดสัมมนาหาแนวทางแก้ไขจนได้ข้อสรุปเป็นมาตรการคุ้มครองไหมไทยและออกข้อบังคับในการผลิตผ้าไหมไทยโดยออกตราสัญลักษณ์รับรองคุณภาพผ้าไหมไทยไว้เป็นระดับต่าง ๆ และสมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯ พระราชทานสัญลักษณ์นกยูงไทย ให้เป็นเครื่องหมายรับรองคุณภาพสำหรับผลิตภัณฑ์ผ้าไหมไทยไว้ 4 ชนิด 
ระดับคุณภาพ.
ในปัจจุบันมีการนำเข้าวัตถุดิบเส้นไหม และเส้นใยสังเคราะห์จากต่างประเทศ ทั้งมีการนำเข้าถูกกฎหมายและลักลอบนำเข้าแบบผิดกฎหมาย ทำให้วัตถุเส้นไหมจึงมีทั้งคุณภาพได้มาตรฐานและคุณภาพต่ำกว่ามาตรฐานทำให้ผ้าไหมไทยมีคุณภาพต่ำลง กระนั้นผู้ผลิตก็ยังคงใช้ตราสัญลักษณ์ว่า "ผ้าไหมไทย" หรือ "Thai Silk" เพื่อการค้า ยังผลให้ผู้ซื้อทั้งของประเทศไทยและตลาดต่างประเทศไม่มั่นใจในคุณภาพของผ้าไหมไทย จากปัญหาดังกล่าวสมเด็จพระนางเจ้าสิริกิติ์ พระบรมราชินีนาถ จึงทรงมีกระแสพระราชดำรัสให้หน่วยงานที่รับผิดชอบไปดำเนินการวิเคราะห์หาสาเหตุและแนวทางการแก้ไข
ปี พ.ศ. 2545 หน่วยงานซึ่งมีส่วนเกี่ยวข้องกับผ้าไหมไทย เช่น กรมวิชาการเกษตร กระทรวงเกษตรและสหกรณ์ (หน่วยงานเดิมของกรมหม่อนไหม) คณะศิลปกรรมศาสตร์ มหาวิทยาลัยธรรมศาสตร์ กรมทรัพย์สินทางปัญญา กระทรวงพาณิชย์ และมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ ร่วมกันจัดสัมมนาหาแนวทางแก้ไขจนได้ข้อสรุปเป็นมาตรการคุ้มครองไหมไทยและออกข้อบังคับในการผลิตผ้าไหมไทยโดยออกตราสัญลักษณ์รับรองคุณภาพผ้าไหมไทยไว้เป็นระดับต่าง ๆ และสมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯ พระราชทานสัญลักษณ์นกยูงไทย ให้เป็นเครื่องหมายรับรองคุณภาพสำหรับผลิตภัณฑ์ผ้าไหมไทยไว้ 4 ชนิด 
การส่งออก.
มูลค่าการส่งผ้าไหมไทยไปต่างประเทศในปี พ.ศ. 2553 มูลค่าการส่งออกผ้าไหมของไทยมีประมาณ 683 ล้านบาท ตลาดหลัก คือ สหรัฐอเมริกา ซึ่งเป็นตลาดผ้าไหมใหญ่ที่สุดในโลกและเป็นตลาดใหญ่ที่สุดของผ้าไหมไทย
ยูฟ่าแชมเปียนส์ลีก ฤดูกาล 2012–13

ยูฟ่าแชมเปียนส์ลีก ฤดูกาล 2012-13 นี้จะเป็นฤดูกาลที่ 58 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 21 ในการใช้ชื่อ ยูฟ่าแชมเปียนส์ลีก
โดยมีการแข่งขันนัดชิงชนะเลิศของ ยูฟ่าแชมเปียนส์ลีกนั้น จะเล่นที่ สนามเวมบลีย์ ใน ลอนดอน ประเทศอังกฤษ และการแข่งขันครั้งนี้เป็นครั้งที่ 7 แล้วที่นัดชิงชนะเลิศจะลงแข่งขันที่ สนามเวมบลีย์
ทีมที่มีคุณสมบัติเข้าการแข่งขัน.
ทีมสโมสรทั้งหมด 76 ทีมที่จะมีส่วนร่วมในการแข่งขันครั้งนี้ จะมาจาก 52 สมาชิกของ ยูฟ่า (ยกเว้น ประเทศลิกเตนสไตน์ ที่ยังไม่มีการแข่งขันฟุตบอลลีกในประเทศ)
ด้านล่างนี้เป็นคุณสมบัติการเข้าแข่งขันของลีกในแต่ละประเทศ
ทีม.
หมายเลขในวงเล็บคืออันดับในลีก
ตารางการแข่งขัน.
Note: กำหนดการเบื้องต้นจากยูฟ่า
รอบคัดเลือก.
รอบคัดเลือกจะเป็นทีมที่มาจากประเทศตามที่ ฟีฟ่า ได้กำหนดเกณฑ์เอาไว้ โดยจะแข่งขันกันแบบ เหย้า-เยือน
รอบคัดเลือกรอบแรก.
นัดแรกแข่งขันกันในวันที่ 3 กรกฎาคม และนัดที่สอง ในวันที่ 10 กรกฎาคม พ.ศ. 2555
รอบคัดเลือกรอบสอง.
นัดแรกแข่งขันกันในวันที่ 17 และ 18 กรกฎาคม และนัดที่สอง ในวันที่ 24 และ 25 กรกฎาคม พ.ศ. 2555
รอบคัดเลือกรอบสาม.
รอบคัดเลือกรอบสามนี้ จะแบ่งเป็น 2 เส้นทาง คือ เส้นทางแชมเปียนส์ (ทีมที่ชนะจากรอบที่แล้ว) และ เส้นทางลีก (ทีมที่ได้คัดเลือกมาจากการแข่งขันลีกภายในประเทศ) โดยผู้ชนะ จะได้เข้ารอบต่อ ส่วนผู้แพ้ จะไปลงเล่นใน ยูฟ่ายูโรปาลีก 2012-13 รอบแบ่งกลุ่ม
นัดแรกแข่งขันกันในวันที่ 31 กรกฎาคม และ 1 สิงหาคม และนัดที่สอง ในวันที่ 7 และ 8 สิงหาคม พ.ศ. 2555
รอบเพลย์-ออฟ.
รอบเพลย์ออฟนี้ จะแบ่งเป็น 2 เส้นทาง คือ เส้นทางแชมเปียนส์ (ทีมที่ชนะจากรอบที่แล้ว) และ เส้นทางลีก (ทีมที่ได้คัดเลือกมาจากการแข่งขันลีกภายในประเทศ) โดยผู้ชนะ จะได้เข้ารอบต่อ ส่วนผู้แพ้ จะไปลงเล่นใน ยูฟ่ายูโรปาลีก ฤดูกาล 2012-13 รอบแบ่งกลุ่ม
นัดแรกแข่งขันกันในวันที่ 21 และ 22 สิงหาคม และนัดที่สอง ในวันที่ 28 และ 29 สิงหาคม พ.ศ. 2555
รอบแบ่งกลุ่ม.
32 ทีมที่จะเล่นในรอบแบ่งกลุ่ม โดยจะมี 10 ทีมที่เข้ามาจากรอบเพลย์ออฟ และอีก 22 ทีมที่เข้ารอบโดยอัตโนมัติ
<templatestyles src="Col-begin/styles.css"/>
โดย 32 ทีมนี้จะถูกจัดใน 8 กลุ่ม กลุ่มละ 4 ทีม ซึ่งแชมป์ของกลุ่มและอันดับที่ 2 ของกลุ่มจะเข้ารอบ 16 ทีมสุดท้าย ส่วนอันดับที่ 3 จะได้เข้าร่วมแข่งขัน ยูฟ่ายูโรปาลีก ฤดูกาล 2012-13 รอบแบ่งกลุ่ม
กลุ่ม B.
2012–13 Champions League Group B table
รอบน็อกเอาต์.
ในรอบแพ้คัดออก หรือรอบน็อกเอาต์ แต่ละทีมจะเล่น 2 นัด โดยแบ่งเป็นเหย้าและเยือน ส่วนนัดชิงชนะเลิศจะเล่นเพียงนัดเดียว ในการจับสลากแบ่งสายของรอบ 16 ทีมสุดท้าย จะนำทีมอันดับที่ 1 ของแต่ละกลุ่ม มาพบกับทีมอันดับที่ 2 ของแต่ละกลุ่ม โดยทีมอันดับที่ 2 ของแต่ละกลุ่มนั้นจะได้เล่นเป็นเจ้าบ้านก่อน ส่วนรอบ 8 ทีมสุดท้ายจะไม่มีการจับสลากแบ่งสาย แต่จะเป็นการเข้ารอบมาพบกันเอง
รอบ 8 ทีมสุดท้าย.
มีการจับสลากในวันที่ 15 มีนาคม ค.ศ. 2013 รอบ 8 ทีมสุดท้าย นัดแรก จะลงทำการแข่งขันระหว่างวันที่ 2 และ 3 เมษายน ค.ศ. 2013 , และนัดที่ 2 จะลงทำการแข่งขันระหว่างวันที่ 9 และ 10 เมษายน 2013
รอบรองชนะเลิศ.
การจับสลากประกบคู่รอบรองชนะเลิศมีขึ้นในวันที่ 12 เมษายน ค.ศ. 2013.
รอบรองชนะเลิศ นัดแรก จะลงทำการแข่งขันระหว่างวันที่ 23 และ 24 เมษายน 2013 , และนัดที่ 2 จะลงทำการแข่งขันระหว่างวันที่ 30 เมษายน และ 1 พฤษภาคม 2013.
สถิติ.
สถิติการทำประตู และ สถิติการจ่ายบอล (นับตั้งแต่รอบคัดเลือก และ รอบเพลย์ออฟ)
<templatestyles src="Col-begin/styles.css"/>
บัลติมอรา

บัลติมอรา  เป็นกลุ่มดนตรีแดนซ์สัญชาติอิตาลีที่อยู่ในช่วงระหว่างปี 1984 ถึง 1987 พวกเขาเป็นที่รู้จักกันดีมากที่สุดจากซิงเกิล "ทาร์ซานบอย" ในปี 1985 เป็นเพลงฮิตในสหราชอาณาจักรและสหรัฐอเมริกา ในประเทศอื่น ๆ ในยุโรป รวมทั้งประเทศอิตาลี
กิตติศักดิ์ ปฐมบูรณา

กิตติศักดิ์ ปฐมบูรณา ชื่อเล่น แจ็ค เป็นนักแสดงและนักดนตรีชายชาวไทย เป็นที่รู้จักจากบทบาท บีม ในภาพยนตร์เรื่อง "Home ความรัก ความสุข ความทรงจำ" และบทบาท โมน จากภาพยนตร์เรื่อง "เกรียนฟิคชั่น"
ประวัติ.
ชีวิตช่วงแรก.
กิตติศักดิ์ เกิดเมื่อวันที่ 15 เมษายน พ.ศ. 2537 จบการศึกษาจาก โรงเรียนบดินทรเดชา (สิงห์ สิงหเสนี) และจบการศึกษาในระดับอุดมศึกษาจาก มหาวิทยาลัยรังสิต คณะนิเทศศาสตร์ นอกจากนี้เขายังมีความสามารถพิเศษทางด้านดนตรีอย่างแบริโทนและทรอมโบน ซึ่งมาจากที่เขาเคยเป็นหนึ่งในนักดนตรีวงโยธวาทิตของโรงเรียนอีกด้วย
กิตติศักดิ์เริ่มเข้าสู่วงการบันเทิงจากการรู้จักกับผู้กำกับมือทอง มะเดี่ยว ชูเกียรติ ศักดิ์วีระกุล ที่มาช่วยซ้อมวงโยธวาทิตของโรงเรียน ชักชวนเข้าสู่วงการโดยเริ่มต้นจากการแสดงมิวสิกวีดีโอเพลง "อยู่ที่ไหน" ของ โต๋ ศักดิ์สิทธิ์
การเริ่มเป็นที่รู้จัก.
หลังจากที่กิตติศักดิ์ได้แสดงมิวสิกวีดีโอเพลง "อยู่ที่ไหน" ของ โต๋ ศักดิ์สิทธิ์ ในบทบาทนักกีฬาเทนนิส แต่ก็ยังไม่เป็นที่รู้จักมากเท่าไหร่นัก มะเดี่ยวจึงให้โอกาสเขาได้แสดงภาพยนตร์เรื่องแรกอย่าง "Home ความรัก ความสุข ความทรงจำ" ในบทบาท บีม ซึ่งก็ทำให้เขากลายเป็นที่รู้จักมากขึ้นในวงการ และได้มีผลงานตามมาอีกมากมาย เช่น ภาพยนตร์เรื่อง "เกรียนฟิคชั่น" ในบทบาท โมน, ซีรีส์ "รักจริงปิ๊งเก้อ", "เซน...สื่อรักสื่อวิญญาณ" เป็นต้น นอกจากนี้เขายังมีผลงานด้านการถ่ายแบบออกมาอย่างต่อเนื่อง
บิชอป (ตัวละคร)

ลูคัส บิชอป  ตำรวจในแผนกคดีฆาตกรรม ผู้ที่เกิดในช่วง 70 ปี หลังยุคของเหล่า X-Men เติบโตมาโดยมีเหล่า X-Men เป็นต้นแบบ และหวังที่จะเห็นการอยู่ร่วมกันระหว่างมนุษย์และมิวแทนท์อย่างสงบสุข แต่ความเป็นจริงที่เขาเจอ ความขัดแย้งไม่มีทีท่าว่าจะสิ้นสุด
ประวัติ.
บิชอปใช้ชีวิตอยู่ท่ามกลางสงครามระหว่างสองเผ่าพันธ์ ช่วงวัยรุ่นเขาค้นพบว่า เขาสามารถใช้พลังที่เขามี ช่วยหยุดความขัดแย้งนี้ได้ คือการเข้าร่วม Xavier’s Security Enforcer กองกำลังรักษาความปลอดภัยที่ถูกจัดตั้งขึ้นโดยศาสตราจารย์ เอ็กซ์ เขาไต่เต้า จนได้เป็นตำรวจแผนกคดีฆาตกรรมของ XSE โดยมีหน้าที่ตรวจการเมืองที่โดนผลกระทบจากสงคราม ที่ปกคลุมด้วยกัมตภาพรังสี จนยากที่คนทั่วไปจะอาศัยอยู่ได้
ในระหว่างการไล่ล่า Trevor Fritzroy อาชญากรกลายพันธ์ที่มีความสามารถในการเปิดประตูเวลา บิชอป และสมาชิก XSE หลุดเข้าไปในประตูเวลา และพบว่าพวกเขาถูกส่งกลับมายังยุคสมัยของเหล่า X-Men และระหว่างการต่อสู่กับ ฟริทซอย สมาชิกในทีมของเขาถูกสังหาร และตัวเขาเองบาดเจ็บสาหัส แต่โชคยังเข้าข้างเค้า เขาได้พบกับเหล่า X-Men ฮีโร่ของเขา และช่วยชีวิตเขาไว้ และหลังจากหายดี เซเวียร์ก็ชวนเขาเข้าร่วม X-Men และเขาก็ยินดีเข้าร่วมด้วยความเต็มใจ 
พลังพิเศษ.
บิชอปมีพลังในการดูดซับพลังงานมาใช้กับตัวเองและปล่อยลำแสง นอกจากนั้นเขายังเชี่ยวชาญการใช้อาวุธสงครามอีกด้วย
ผลงานเพลงของไอยู

ไอยู นักร้องและนักแต่งเพลงชาวเกาหลีใต้ ออกสตูดิโออัลบั้ม มาแล้ว 5 อัลบั้ม อีพี 10 อีพี 47 ซิงเกิล (รวม19เพลงในฐานะศิลปินเดี่ยว) อัลบั้มเดี่ยว 5 อัลบั้ม อัลบั้มรีแพ็คเกจ 2 อัลบั้ม และอัลบั้มรวม 2 อัลบั้ม นอกจากนี้เธอยังมีผลงานรวมร้องกับผู้อื่น และเพลงประกอบละคร ภาพยนตร์ เกมออนไลน์ (รวมถึงเพลงประกอบที่ยังไม่ได้เผยแพร่)
หมายเหตุ.
<templatestyles src="Reflist/styles.css" />
เกสตาโพ

เกสตาโพ  หรือชื่ออย่างเป็นทางการคือ เกไฮเมอชตาทส์โพลิไซ (Geheime Staatspolizei) แปลว่า ตำรวจลับแห่งชาติ เป็นตำรวจลับอย่างเป็นทางการของนาซีเยอรมนีและในยุโรปที่ถูกเยอรมนียึดครอง 
เกสตาโพถูกก่อตั้งขึ้นโดยแฮร์มัน เกอริง ในปี 1933 โดยทำการประสมประสานหน่วยงานตำรวจทางการเมืองต่าง ๆ ของปรัสเซียเข้าด้วยกันเป็นหนึ่งองค์กร เมื่อวันที่ 20 เมษายน 1934 การควบคุมดูแลของเกสตาโพถูกส่งต่อไปยังหัวหน้าหน่วยชุทซ์ชตัฟเฟิล (เอ็สเอ็ส) ไฮน์ริช ฮิมเลอร์ ซึ่งได้รับการแต่งตั้งเป็นอธิบดีตำรวจเยอรมันโดยฮิตเลอร์ใน 1936 แทนที่จะเป็นหน่วยงานของรัฐปรัสเซียโดยเฉพาะ 
เกสตาโพกลายเป็นหน่วยงานระดับชาติแห่งหนึ่งซึ่งเป็นลูกสังกัดของตำรวจความมั่นคง (หรือซีโพ) แต่หลังวันที่ 27 กันยายน 1939 เกสตาโพอยู่ภายใต้สังกัดศูนย์อำนวยการความมั่นคงไรช์ (RSHA) และถือว่าเป็นองค์กรพี่น้องของสำนักอำนวยความปลอกภัย (หรือเอ็สเด)
เกสตาโพได้กระทำการทารุณกรรมอย่างกว้างขวางในช่วงที่ดำรงอยู่ อำนาจของเกสตาโพถูกใช้ต่อเป้าหมายอันเป็นศัตรูทางการเมือง ผู้เห็นต่างทางอุดมการณ์(องค์กรนักบวชและศาสนา) พวกอาชญากร ประชากรชาวซินติและโรมา ผู้พิการ พวกรักร่วมเพศ และเหนือทุกข้อคือชาวยิว ผู้ที่ถูกเกสตาโพจับกุมมักถูกควบคุมตัวโดยไม่ผ่านกระบวนการยุติธรรมและนักโทษการเมืองทั่วทั้งเยอรมนี -และตั้งแต่ปั 1941 ทั่วทั้งดินแดนที่ถูกยึดครองภายใต้กฤษฏีกาค่ำคืนและสายหมอก (ที่เรียกว่านัคท์อุนท์เนเบิล) -เพียงแค่ทำให้หายตัวไปในขณะอยู่ในการควบคุมตัวของเกสตาโพ ตรงกันข้ามกับการรับรู้ของประชาชนส่วนใหญ่ ๆ แท้จริงแล้วเกสตาโพเป็นองค์กรที่ค่อนข้างเล็กและมีความสามารถในการเฝ้าระวังที่จำกัด อย่างไรก็ตาม เกสตาโพได้รับการพิสูจน์แล้วว่ามีประสิทธิภาพอย่างมาก เนื่องจากชาวเยอรมันทั่วไปเต็มใจที่จะรายงานถึงเรื่องเพื่อนร่วมชาติ ในช่วงสงครามโลกครั้งที่สอง เกสตาโพมีบทบาทที่สำคัญในฮอโลคอสต์ ภายหลังสงครามยุติลง เกสตาโพได้ถูกประกาศให้เป็นองค์กรอาชญากรรมโดยศาลทหารระหว่างประเทศ(IMT) และสมาชิกเกสตาโพระดับสูงหลายคนถูกตัดสินลงโทษด้วยการประหารชีวิต
คามางายะ

คามางายะ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 21.08 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 109,715 คน
ภูมิศาสตร์.
คามางายะตั้งอยู่ทางทิศตะวันตกเฉียงเหนือของจังหวัดชิบะ
ตูอาโมตัส

ตูอาโมตัส หรือ กลุ่มเกาะตูอาโมตู (หรือชื่อทางการคือ "Archipel des Tuamotu") เป็นกลุ่มเกาะในดินแดนเฟรนช์โปลินีเซีย อยู่ในมหาสมุทรแปซิฟิกตอนใต้ ส่วนใหญ่เป็นเกาะปะการังวงแหวน มีเกาะเล็ก ๆ รวมกันประมาณ 80 เกาะ เป็นแนวเกาะปะการังวงแหวนที่ใหญ่ที่สุดในโลก ครอบคลุมพื้นที่ขนาดราวยุโรปตะวันตก
เปโดร เฟร์นันเดส เด เกย์รอส นักเดินเรือชาวโปรตุเกสเดินเรือให้แก่กษัตริย์สเปนมาพบบางส่วนของกลุ่มเกาะนี้ใน ค.ศ. 1606 ต่อมาใน ค.ศ. 1844 ฝรั่งเศสเข้าครอบครอง และผนวกเป็นของฝรั่งเศสหลัง ค.ศ. 1880 ตั้งแต่ตอนกลางทศวรรษ 1960 ฝรั่งเศสใช้เป็นสถานที่ทดลองระเบิดนิวเคลียร์
ลาปู-ลาปู

ลาปู-ลาปู หรือคาลิ ปูลาโค (ค.ศ. 1491-1542) เป็นผู้ปกครองเกาะมัคตาน ปัจจุบันอยู่ในวินยายัส ประเทศฟิลิปปินส์ ผู้เป็นที่รู้จักกันว่า เป็นชนพื้นเมืองคนแรกของกลุ่มเกาะที่ได้ต้านทานการล่าอาณานิคมของสเปน ปัจจุบัน เขาได้รับการยกย่องย้อนหลังว่าเป็นวีรบุรุษคนแรกของฟิลิปปินส์
เช้าวันที่ 27 เมษายน ค.ศ. 1521 ลาปู-ลาปูนำนักรบมัคตาน 1,500 คน เข้าสู้รบกับนักสำรวจและกองกิสตาดอร์ชาวโปรตุเกส เฟอร์ดินานด์ มาเจลลัน ผู้นำทหารสเปนติดอาวุธปืนสี่สิบเก้านาย ซึ่งภายหลังเป็นที่รู้จักกันในชื่อ ยุทธการมัคตาน ระหว่างยุทธการนี้ มาเจลลันและคนของเขาอีกหลายคนเสียชีวิต
อินไซ

อินไซ  เป็นนครที่ตั้งอยู่ทางตอนเหนือของจังหวัดชิบะ ประเทศญี่ปุ่น มีขนาดพื้นที่ทั้งสิ้น 123.79 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 107,463 คน
เครื่องจักร

เครื่องจักร, เครื่องกล หรือ เครื่องจักรกล (หรืออาจเรียกเพียง เครื่อง) หมายถึงเครื่องมือชนิดหนึ่งที่ประกอบขึ้นจากส่วนหนึ่งหรือส่วนต่าง ๆ หลายส่วน ซึ่งถูกสร้างขึ้นมาเพื่อทำให้บรรลุจุดมุ่งหมายเฉพาะเจาะจงอย่างหนึ่ง เครื่องจักรเป็นอุปกรณ์ที่มีพลังขับเคลื่อน ซึ่งมักจะเป็นพลังงานเชิงกล เคมี ความร้อน หรือไฟฟ้า เป็นต้น และบ่อยครั้งก็ถูกทำให้เป็นเครื่องยนต์ ในประวัติศาสตร์ อุปกรณ์จะเรียกว่าเป็นเครื่องจักรได้ก็ต่อเมื่อมีส่วนที่ขยับเคลื่อนที่ได้ อย่างไรก็ตามในปัจจุบัน เทคโนโลยีอิเล็กทรอนิกส์นำไปสู่การพัฒนาอุปกรณ์ที่ไม่จำเป็นต้องมีส่วนที่ขยับเคลื่อนที่ได้ แต่ก็ยังถือว่าเป็นเครื่องจักรอยู่ 
เครื่องกลอย่างง่าย เป็นอุปกรณ์ที่แปลงทิศทางหรือขนาดของแรงได้โดยง่าย เช่น รอก คาน พื้นเอียง ในขณะที่เครื่องจักรที่ซับซ้อนยิ่งขึ้นก็มีมากมายเช่น วิทยุ โทรทัศน์ ยานพาหนะ ระบบอิเล็กทรอนิกส์ คอมพิวเตอร์ เครื่องจักรโมเลกุล เป็นอาทิ
จีน ออคเคอร์ลันด์

ยูจีน อาร์เธอร์ ออคเคอร์ลันด์ (Eugene Arthur Okerlund) หรือที่รู้จักกันดีในนาม จีน ออคเคอร์ลันด์ (Gene Okerlund) เป็นผู้ประกาศและผู้สัมภาษณ์นักมวยปล้ำอาชีพชาวอเมริกันของWWEและWCW ได้รับการบรรจุเข้าสู่หอเกียรติยศดับเบิลยูดับเบิลยูอีประจำปี 2006 อัญเชิญโดยฮัลค์ โฮแกน
รอน ซิมมอนส์

โรเนล "รอน" ซิมมอนส์ (Ronald "Ron" Simmons) หรือที่รู้จักกันดีในชื่อบนสังเวียนมวยปล้ำว่า รอน ซิมมอนส์ (Ron Simmons) เกิดวันที่ 15 พฤษภาคม ค.ศ. 1958 เป็นอดีตนักมวยปล้ำอาชีพและนักอเมริกันฟุตบอลชาวอเมริกันของสมาคมWWEและWCW ปัจจุบันได้รับการบรรจุเข้าสู่หอเกียรติยศดับเบิลยูดับเบิลยูอีประจำปี 2012 เป็นอดีตแชมป์โลก WCW 1 สมัยและเป็นแชมป์โลกผิวสีคนแรก
คาลาไมน์

คาลาไมน์ หรือ แคลาไมน์  เป็นสารผสมซิงก์ออกไซด์ (ZnO) กับเฟอร์ริกออกไซด์ (Fe2O3) ราว 0.5% มีลักษณะเป็นสีชมพู เป็นส่วนประกอบสำคัญในโลชันคาลาไมน์ และใช้เป็นยาแก้คัน (เป็นผลมาจากฟีนอลในสูตร) เพื่อรักษาอาการคันอ่อน ๆ เช่น ไหม้แดด ผื่นแดง การสัมผัสไอวี่พิษ อีสุกอีใส และแมลงกัดต่อย นอกจากนี้ ยังใช้เป็นยาแก้คันอ่อน ๆ เพื่อป้องกันการติดเชื้อซึ่งสามารถเกิดได้จากการเกาบริเวณที่คัน และเป็นยาสมานเพื่อทำให้การซึมเยิ้มแห้ง (dry weeping) หรือการซึมเยิ้มตุ่มพอง (blister) และฝีสิว (acne abscess)
เมืองร้าง

เมืองร้าง เป็นหมู่บ้าน เมืองหรือนครที่ถูกทิ้งร้าง ซึ่งเป็นเพราะกิจกรรมทางเศรษฐกิจที่สนับสนุนสถานที่แห่งนั้นล้มเหลว หรือเนื่องจากภัยพิบัติทั้งที่ธรรมชาติและมนุษย์เป็นสาเหตุ เช่น น้ำท่วม ปฏิบัติการรัฐบาล สภาพไร้กฎหมายควบคุมไม่ได้ สงครามหรือภัยพิบัตินิวเคลียร์ และโรคระบาด คำนี้บางครั้งใช้หมายถึงนคร เมืองหรือย่านที่ยังมีประชากรอยู่ แต่น้อยกว่าในอดีตมาก
เมืองร้างบางแห่งกลายเป็นสถานที่ท่องเที่ยว เช่น ปรือปิยัจ (Pripyat) ประเทศยูเครน ที่ได้รับผลกระทบจากภัยพิบัติเชียร์โนบีล เมื่อเดือนเมษายน ค.ศ. 1986 บางแห่งได้รับความนิยมเพราะรักษาสถาปัตยกรรมเฉพาะของสมัยหนึ่งไว้ การท่องเที่ยว การเขียนถึง และการถ่ายภาพเมืองร้างเป็นอุตสาหกรรมขนาดย่อม
เมื่อครั้งแผ่นดินไหวและคลื่นสึนามิในโทโฮกุ พ.ศ. 2554 ที่ประเทศญี่ปุ่น ทำให้เมืองโทมิโอกะในจังหวัดฟูกูชิมะ กลายเป็นเมืองร้างเนื่องจากอยู่ในรัศมีของโรงไฟฟ้าพลังงานนิวเคลียร์ มีผู้ที่ได้รับอนุญาตให้กลับมาพำนักในเมืองนี้ได้เพียงคนเดียวชื่อ นาโอโตะ มัตสึมูระกับสุนัขที่เขาเลี้ยงหนึ่งตัว
จำเนียร สันติสุขนิรันดร์

พระอัครสังฆราช หลุยส์ จำเนียร สันติสุขนิรันดร์ (30 ตุลาคม พ.ศ. 2485) (อัครมุขนายกกิตติคุณ)เป็นบาทหลวงชาวนครพนม อัครมุขนายกกิตติคุณมิสซังโรมันคาทอลิกท่าแร่-หนองแสง อดีตประธานสภาประมุขแห่งบาทหลวงโรมันคาทอลิกแห่งประเทศไทย
ประวัติ.
พระคุณเจ้าจำเนียรเกิดในครอบครัวเกษตรกรชาวอำเภอนาแก จังหวัดนครพนม เมื่อวันที่ 30 ตุลาคม พ.ศ. 2485 บิดาชื่อนายสมเกียรติ มารดาชื่อนางเสาร์ มีพี่น้องรวมตัวท่านเป็น 6 คน ศึกษาชั้นประถมศึกษาที่โรงเรียนหนองแสง จังหวัดนครพนม และจบชั้นมัธยมศึกษาที่โรงเรียนวรธรรมพิทยาคาร (ถูกยุบรวมกับโรงเรียนเซนต์ยอแซฟท่าแร่ ในปี พ.ศ. 2516) จนปี พ.ศ. 2506 พระคุณเจ้าเกี้ยน เสมอพิทักษ์ ประมุขมิสซังท่าแร่ในขณะนั้นได้ส่งท่านไปศึกษาที่เซมินารีใหญ่ชื่อ Collegio Propaganda Fide Roma ณ กรุงโรม ประเทศอิตาลี จนจบปริญญาโทสาขาวิชาปรัชญาและเทววิทยา และรับศีลอนุกรมเป็นบาทหลวง โดยมีสมเด็จพระสันตะปาปาปอลที่ 6 เป็นผู้โปรดศีล พ.ศ. 2513 กลับมาปฏิบัติศาสนกิจที่ประเทศไทย ทำงานจนได้ดำรงตำแหน่งสำคัญต่าง ๆ เช่น ผู้ช่วยอธิการอาสนวิหารอัครเทวดามีคาแอล อธิการโบสถ์นักบุญกาทารีนา อธิการอาสนวิหารอัครเทวดามีคาแอล อุปมุขนายกมิสซังโรมันคาทอลิกท่าแร่-หนองแสง มิชชันนารีประจำประเทศฝรั่งเศส เป็นต้น
กระทั่งวันที่ 22 พฤศจิกายน พ.ศ. 2541 สมเด็จพระสันตะปาปาจอห์น ปอลที่ 2 จึงประกาศแต่งตั้งท่านเป็นมุขนายกมิสซังโรมันคาทอลิกนครสวรรค์ ได้รับการอภิเษกเมื่อวันที่ 23 มกราคม พ.ศ. 2542 โดยมีพระคาร์ดินัลไมเกิ้ล มีชัย กิจบุญชู อัครมุขนายกมิสซังโรมันคาทอลิกกรุงเทพฯ ในขณะนั้นเป็นประธานคณะผู้อภิเษก ต่อมาวันที่ 1 กรกฎาคม พ.ศ. 2548 ท่านจึงได้รับรับแต่งตั้งเป็นอัครมุขนายกมิสซังโรมันคาทอลิกท่าแร่-หนองแสง มีพิธีเข้ารับตำแหน่งในวันที่ 20 สิงหาคม ปีเดียวกัน
ประวัติส่วนตัว.
พระคุณเจ้าหลุยส์ จำเนียร สันติสุขนิรันดร์ เกิดเมื่อ 30 ตุลาคม 1942 ที่บ้านหนองแสง อำเภอเมือง จังหวัดนครพนม เป็นบุตรคนที่ 5 ของนายสมเกียรติและนางเสาร์ สันติสุขนิรันดร์ มีพี่น้องทั้งหมด 6 คน ดังรายนามต่อไปนี้:
กระแสเรียก.
ผู้ส่งเข้าบ้านเณร บาทหลวงเอดัวร์ ถัง นำลาภ
คติพจน์.
"ADVENIAT REGNUM TUUM" (พระอาณาจักรจงมาถึง)
เคยดำรงตำแหน่งหน้าที่ในสภาประมุขแห่งบาทหลวงโรมันคาทอลิกแห่งประเทศไทย.
 อัครมุขนายกกิตติคุณ หลุยส์ จำเนียรดำรงตำแหน่งต่าง ๆ ดังนี้
การศึกษาในประเทศลาว

การศึกษาในประเทศลาวนั้นจัดระบบการศึกษาเริ่มตั้งแต่ระดับอนุบาลและก่อนวัยเรียน โดยโรงเรียนในประเทศลาวมีทั้งโรงเรียนของรัฐบาลและเอกชน เปิดรับนักเรียนเมื่ออายุ 3 ถึง 6 ปี ใช้เวลาเรียน 3 ปี มีระดับชั้นอนุบาล 1 ถึง ระดับชั้นอนุบาล 3 เมื่อจบจากระดับชั้นอนุบาลก็เลื่อนชั้นไปเรียนระดับชั้นประถมศึกษาต่อไป อัตราการรู้หนังสือในประเทศลาวสำหรับผู้ใหญ่ (อายุตั้งแต่ 15 ปีขึ้นไป) ล่าสุดในปี 2022 อยู่ที่ประมาณ 84.7% ข้อมูลนี้เป็นส่วนวัดตัวบ่งชี้ทางสังคมของลาวครั้งที่ 3 (LSIS-III) ซึ่งได้ระบุว่าอัตราการรู้หนังสือในกลุ่มคนหนุ่มสาว (อายุ 15-24 ปี) สูงขึ้น โดยผู้หญิงมีอัตรารู้หนังสือ 82.1% และผู้ชาย 86.3%
หอยเต้าปูนลายแผนที่

หอยเต้าปูนลายแผนที่ หรือ หอยบุหรี่ (ชื่อวิทยาศาสตร์: "Conus geographus") เป็นหอยเปลือกเดี่ยวชนิดหนึ่ง ในวงศ์หอยเต้าปูน (Conidae)
หอยเต้าปูนลายแผนที่ มีเปลือกรูปร่างคล้ายกรวย ปลายวนคล้ายเจดีย์ค่อนข้างแหลม มีสีสันสวยงาม มีขนาดยาวประมาณ 10-15 เซนติเมตร ในเวลากลางวันจะซ่อนตัวอยู่ใต้ทรายในแนวโขดหินหรือแนวปะการัง โดยยื่นงวงออกมาดักจับอาหาร และยื่นซิฟอนเพื่อให้น้ำผ่านเข้าออก
หากินในเวลากลางคืน โดยกินปลาและสัตว์น้ำขนาดเล็กด้วยกันเป็นอาหาร เช่น ดาวทะเล, ไส้เดือนทะเล หรือแม้แต่หอยเต้าปูนด้วยกันเอง ด้วยการใช้พิษล่าเหยื่อ โดยมีถุงน้ำพิษ ซึ่งมีท่อน้ำพิษเปิดออกอยู่ส่วนใกล้บริเวณปาก หอยเต้าปูนลายแผนที่ถือเป็นหอยเต้าปูนที่มีพิษร้ายแรงที่สุด โดยการปล่อยเข็มพิษจะเป็นไปอย่างเชื่องช้า เนื่องจากต้องใช้งวงยึดผิวหนังของเหยื่อก่อน เสร็จแล้วกล้ามเนื้อบริเวณคอหอย และส่วนปากบริเวณงวงพร้อมปล่อยเข็มพิษดันออกมาสู่เหยื่อ ซึ่งเข็มพิษนั้นจะมีน้ำพิษติดมาด้วย ทำให้ได้รับความเจ็บปวด โดยสามารถถึงกับฆ่าสิ่งมีชีวิตขนาดใหญ่กว่าอย่างมนุษย์ได้ด้วย โดยเข็มพิษนั้นสามารถทะลุชุดหรือถุงมือประดาน้ำได้ ก่อให้เกิดความเจ็บปวด ชา บวม และกล้ามเนื้อเป็นอัมพาต สายตาพร่ามัว ระบบหายใจล้มเหลว ซึ่งในปัจจุบันยังไม่มียาขนานใดที่จะเยียวยาหรือรักษาพิษนี้ได้
หอยเต้าปูนลายแผนที่กระจายพันธุ์ในวงที่กว้าง ตั้งแต่ ทะเลแดง, อินโด-แปซิฟิก, ฮาวาย, มาดากัสการ์, มอริเตเนีย, โมซัมบิก
พัก โซ-ย็อน

พัก โซ-ย็อน (#เปลี่ยนทาง เกิด 5 ตุลาคม ค.ศ. 1987) เป็นนักร้องและนักแสดงชาวเกาหลีใต้ เป็นอดีตสมาชิกของที-อารา อยู่ในตำแหน่งนักร้องเสียงหลักของวง
ประวัติ.
2530-2551: ชีวิตช่วงเริ่มต้นและการเริ่มต้นของอาชีพ.
โซ-ย็อนเกิดเมื่อวันที่ 5 ตุลาคม พ.ศ. 2530 ที่ อันยาง,จังหวัดคยองกี ประเทศเกาหลีใต้ ชื่อเดิมของเธอชื่อ พัก อินจอง (朴仁静)(แต่ในปัจจุบันเปลี่ยนเป็นพัก โซ-ย็อนตามกฎหมายแล้ว) ในปี 2548 เธอได้เข้าแข่งขันและได้รับรางวัล Gold Award (ชนะเลิศ) ในการแข่งขัน CMB Chin Chin Singing Competition โซ-ย็อนได้ศึกษาที่โรงเรียนมัธยมศิลปะฮันยัง ซึ่งเป็นโรงเรียนที่มีชื่อเสียง ตั้งอยู่ที่ อันยัง,จังหวัดคยองกี ประเทศเกาหลีใต้
โซ-ย็อนเคยเป็นเด็กฝึกหัดภายใต้สังกัดเอสเอ็มเอ็นเตอร์เทนเมนต์เพื่อเตรียมตัวที่จะเป็นสมาชิกวงเกิร์ลกรุปเกิลส์เจเนอเรชัน อย่างไรก็ตามเธอได้ออกจากบริษัท 6 เดือนก่อนการเดบิวต์ด้วยเหตุผลส่วนตัว ภายหลังจากที่เดบิวต์กับ ที-อารา เธอได้เปิดเผยในโชว์ Taxi ว่า ณ เวลานั้น เธอรู้สึกว่าโอกาสมาหาเธอง่ายมาก และเธอรู้สึกสองจิตสองใจ ทำให้ทำได้ไม่เต็มที่กับการเตรียมตัวเดบิวต์ 
2552-ปัจจุบัน: ที-อารา.
โซ-ย็อนเป็นสมาชิกใหม่ลำดับที่สองที่ถูกเพิ่มเข้ามาในวงหลังจากอดีตสมาชิกวงสองคน จีแอและจีวอน ที่ออกจากกลุ่มไปในช่วงกลางปี 2552 ถึงอย่างไรก็ตาม โซ-ย็อนก็ได้อยู่ในตำแหน่งร้องนำของวง เสียงของโซ-ย็อนนั้น ได้รับการยกย่องอย่างกว้างขวางว่าเป็นบุคคลหนึ่งที่เสียงดีที่สุดท่ามกลางไอดอลเกิร์ลกรุปของเกาหลีใต้ เธอได้มีบทบาทสำคัญในรายการโชว์วาไรตี้กีฬา Invincible Baseball
ในปี 2553 โซ-ย็อนได้เข้ารับการรักษาที่โรงพยาบาลอย่างเร่งด่วนภายหลังจากที่ได้บอกว่าไม่สบายขณะที่ถ่ายทำซีรียส์เรื่อง Master of Study และในเวลาต่อมาได้รับการวินิจฉัยว่าเธอได้รับเชื้อไข้หวัด H1N1และทางต้นสังกัดตัดสินใจยุติการทำกิจกรรมอัลบั้มชุด ที่ 1 ของที-อารา Absolute First Album ทั้งหมดในเวลาต่อมา
โซ-ย็อนยังได้ร้องเพลงประกอบภาพยนตร์เรื่อง Death Bell 2: Bloody Camp และซีรียส์ทางช่อง SBS เรื่อง Coffee House 
ในปี 2554 โซ-ย็อนได้เข้าเป็นสมาชิกถาวรของรายการวาไรตี้ทางช่อง KBS รายการ 100 Points Out Of 100
โซ-ย็อนยังได้มีส่วนร่วมในการแสดงละครเวทีในเพลงยอดนิยมของที-อารา เพลง Roly-Poly รอบเพรสคอล ซึ่งเปิดทำการแสดงตั้งแต่วันที่ 13 มกราคม ถึงวันที่ 25 กุมภาพันธ์ 2555 ณ โอเปร่าเฮาส์ ของนัมอาร์ตเซ็นตอร์ จังหวัดคยองกี โดยเธอได้บอกไว้ว่าเป็นหนึ่งในความฝันของเธอที่จะไปยืนอยู่บนเวทีและแสดงละครเวที
โซ-ย็อนได้เป็นหัวหน้าวงที-อาราแทนที่ฮโยมิน ตั้งแต่วันที่ 1 มกราคม 2555 ในการโปรโมตเพลง "Lovey-Dovey" โดยเธอเป็นหัวหน้าวงคนที่ 4 ต่อจาก ฮัม อึนจอง,จอง โบรัมและฮโยมิน
ได้มีการยืนยันว่าโซ-ย็อนจะร่วมงานแสดงละครเรื่อง “Haeundae Lovers” โดยรับบทเป็น "อี ควานซุน" โดยมีกำหนดออกอากาศในวันที่ 13 สิงหาคม ต่อจากเรื่อง Big
เมื่อวันที่ 13 สิงหาคม 2555 โซ-ย็อน ประสบอุบัติเหตุรถยนต์พลิกคว่ำได้รับบาดเจ็บ พร้อมสไตลิสต์อีก 2 คน ที่ได้รับบาดเจ็บเช่นกัน เนื่องจากฝนตกฉับพลัน ขณะที่เธอเดินทางไปเมืองปูซาน เกาหลีใต้ เพื่อถ่ายภาพโปรโมตละครของเธอ เรื่อง "Haeundae Lovers" โดยรถยนต์ที่เธอโดยสารมานั้นเกิดเสียหลักเนื่องจากฝนตกถนนลื่น และชนเข้ากับขอบกั้นทาง ก่อนที่รถยนต์ของเธอจะพลิกคว่ำ
วงศ์ปูเสฉวนบก

วงศ์ปูเสฉวนบก (วงศ์: Coenobitidae) เป็นวงศ์ของสัตว์ไม่มีกระดูกสันหลังจำพวกอาร์โธพอด ในไฟลัมย่อยครัสตาเชียน วงศ์หนึ่ง ใช้ชื่อวิทยาศาสตร์ว่า Coenobitidae 
จัดเป็นปูเสฉวนจำพวกที่อาศัยอยู่แต่เฉพาะบนบกที่ใกล้กับชายฝั่งหรือชายทะเลเท่านั้น ไม่อาจจะอาศัยอยู่ในน้ำได้ มิฉะนั้นจะจมน้ำตายได้ เนื่องจากได้วิวัฒนาการตัวเองให้อาศัยและหายใจได้เฉพาะบนบกเท่านั้น แต่กระนั้นปูเสฉวนบกก็ยังต้องการแคลเซียมและเกลือแร่จากน้ำทะเลอยู่ดี
มีทั้งหมด 17 [[species|ชนิด]] แบ่งออกเป็น 2 [[genus|สกุล]] คือ
*"[[Coenobita brevimanus]]" 
*"[[Coenobita carnescens]]" 
*"[[Coenobita cavipes]]" 
*"[[Coenobita clypeatus]]" 
*"[[Coenobita compressus]]" 
*"[[Coenobita longitarsis]]" 
*"[[Coenobita olivieri]]" 
*"[[Coenobita perlatus]]" 
*"[[Coenobita pseudorugosus]]" 
*"[[Coenobita purpureus]]" 
*"[[Coenobita rubescens]]" 
*"[[Coenobita rugosus]]" 
*"[[Coenobita scaevola]]" 
*"[[Coenobita spinosus]]" 
*"[[Coenobita variabilis]]" 
*"[[Coenobita violascens]]" 
*"[[Birgus latro]]"
ภรรยา

ภรรยา หรือ ภริยา หมายถึง คู่สมรสฝ่ายหญิง สิทธิและพันธะของภรรยาต่อคู่สมรสของเธอและคนอื่น และสถานะของเธอในชุมชนและตามกฎหมายแตกต่างกันไปตามวัฒนธรรมและยุคสมัย ในอดีต บางประเทศ ชายมีภรรยาได้ไม่จำกัดเพราะไม่มีกฎหมายบังคับ ในศาสนาคริสต์ ชายสามารถมีภรรยาได้หนึ่งคน ในศาสนาอิสลาม ชายสามารถมีภรรยาได้มากถึงสี่คน
ไทเกอร์ ต.บัวมาศ

ไทเกอร์ ต.บัวมาศ มีชื่อจริงว่า นายคำรณ กล้าไพศาล หรือ นายอับดุลเลาะห์ มะสะเระ เกิดเมื่อวันที่ 25 ตุลาคม พ.ศ. 2528 ที่จังหวัดสงขลา เป็นชาวไทยมุสลิม เป็นนักมวยสากลอาชีพชาวไทยรุ่นแบนตัมเวทและซูเปอร์แบนตัมเวท
ยูฟ่าแชมเปียนส์ลีก ฤดูกาล 2011–12

ยูฟ่าแชมเปียนส์ลีก ฤดูกาล 2011-12เป็นฤดูกาลที่ 57 ของทวีปยุโรป ในการแข่งขันฟุตบอลในระดับ ทวีปยุโรป ของยุโรปทัวร์นาเมนต์ชั้นนำสโมสรฟุตบอลที่จัดโดยยูฟ่าและฤดูกาลในปัจจุบัน 20 ยูฟ่าแชมเปียนรูปแบบของลีก โดยล่าสุดได้ทราบผลการแข่งขันแล้วว่า สโมสรฟุตบอลเชลซี จาก พรีเมียร์ลีก ประเทศอังกฤษ พบกับ สโมสรฟุตบอลบาเยิร์นมิวนิก จาก บุนเดิสลีกา ประเทศเยอรมนี โดยจะแข่งกันในวันที่ 19 พฤษภาคม พ.ศ. 2555 เวลา 18.45 น. (ตามเวลาท้องถิ่น) โดยประเทศไทยในเวลา 01.45น.
โดยล่าสุดได้ทราบผลการแข่งขันแล้วว่า สโมสรฟุตบอลเชลซี เสมอ สโมสรฟุตบอลบาเยิร์นมิวนิก ไป 1-1 แล้วจึงได้ต่อเวลาพิเศษไป 30 นาที แต่ทั้งคู่ก็ไม่สามารถทำอะไร แล้วก็ต้องมาดวลจุดโทษกัน ปรากฏว่า เชลซีเป็นฝ่ายชนะบาเยิร์นมิวนิกไป ด้วยประตู 4-3 
รอบชิงชนะเลิศ.
สถิติการจ่ายบอล.
ย็อน อู-จิน

ย็อน อู-จิน  เกิดเมื่อวันที่ 5 กรกฎาคม พ.ศ. 2527 เป็นนักแสดงและนายแบบชาวเกาหลีใต้ ซึ่งเป็นที่รู้จักจากการรับบทบาท ฮวาง แทพิล ในซีรีส์ของช่อง KBS เรื่อง Ojakgyo Family เขาเริ่มเดบิวต์จากภาพยนตร์สั้นเรื่อง Just Friends กับ อี เจ-ฮุน และซีรีส์ทางช่อง เอ็มบีซี เรื่อง อารัง ภูตสาวรักนิรันดร์ โดยแสดงร่วมกับนักแสดงระดับแนวหน้าเช่น อี จุน-กี และ ชิน มินอา
นางงามจักรวาล 1957

นางงามจักรวาล 1957  เป็นการจัดการประกวดนางงามจักรวาลครั้งที่ 6 จัดเมื่อวันที่ 20 กรกฎาคม พ.ศ. 2500 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 32 คน จากทั่วโลก โดยมี แครอล มอร์ริส นางงามจักรวาล 1956 มองมงกุฏให้กับ เกลดิส เซนเดอร์ สาวงามวัย 17 ปีจากเปรู ครองตำแหน่งนางงามจักรวาลในปีนี้
ผู้เข้าประกวด.
มี 32 ผู้เข้าประกวด ต่อไปนี้
<templatestyles src="Col-begin/styles.css"/>
อรทัย ฐานะจาโร

อรทัย ฐานะจาโร (ชื่อเล่น: เหน่ง) เดิมมีชื่อว่า อรทัย กาญจนชูศักดิ์ กรรมการมูลนิธิช่วยคนตาบอดแห่งประเทศไทยในพระบรมราชินูปถัมภ์ และอดีตสมาชิกสภาผู้แทนราษฎรกรุงเทพมหานคร พรรคพลังธรรม
ประวัติ.
อรทัยเกิดเมื่อวันที่ 13 กุมภาพันธ์ พ.ศ. 2510 ที่ย่านเยาวราช โดยเป็นบุตรสาวของนายส่ง กาญจนชูศักดิ์ โปรโมเตอร์มวยชื่อดังเจ้าของศึก จ้าวมังกร กับนางฉลวย กาญจนชูศักดิ์
จบการศึกษาจากโรงเรียนสมถวิล ราชดำริ คณะครุศาสตร์ จุฬาลงกรณ์มหาวิทยาลัย เอกการบริหารธุรกิจศึกษา ปัจจุบัน กำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย
อรทัยสมรสกับพันเอก ธิติพันธ์ ฐานะจาโร ซึ่งเป็นบุตรชายของพลเอก เชษฐา ฐานะจาโร เมื่อปี พ.ศ. 2540 ปัจจุบันมีบุตรธิดารวมทั้งหมด 3 คน
การทำงาน.
เมื่อศึกษาจบแล้ว ได้ช่วยงานในกิจการโรงงานผลิตแป้งมันสำปะหลังซึ่งเป็นกิจการของครอบครัว และมีชื่อเสียงขึ้นมาจากการเป็นโปรโมเตอร์มวยร่วมกับนายส่ง ซึ่งเป็นบิดา และเข้าเป็นโปรโมเตอร์เต็มตัวเมื่อนายส่งถึงแก่กรรมไป โดยอาจเรียกได้ว่า เป็นโปรโมเตอร์หญิงคนแรกของไทย โดยมีนักมวยหลายคนในสังกัด ซึ่งมักจะเป็นนักมวยในช่วงชีวิตท้าย ๆ การชกมวยแล้ว เช่น เมืองชัย กิตติเกษม, โนรี จ๊อกกี้ยิม และต่อศักดิ์ ศศิประภายิม
การเมือง.
อรทัยได้เข้าสู่แวดวงการเมืองครั้งแรกเมื่อปี พ.ศ. 2537 ด้วยการเป็นสมาชิกสภากรุงเทพมหานคร (ส.ก.) เขตสัมพันธวงศ์ สังกัดพรรคพลังธรรม และได้เป็นสมาชิกสภาผู้แทนราษฎร (สส.) ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในเขตสัมพันธวงศ์ พรรคพลังธรรม ซึ่งเป็นยุคที่มีพันตำรวจโท ทักษิณ ชินวัตร เป็นหัวหน้าพรรค
มีตำแหน่งทางการเมืองต่าง ๆ อาทิ ตำแหน่งผู้ช่วยโฆษกคณะกรรมาธิการการกีฬา คนที่ 2, ผู้ช่วยโฆษกคณะกรรมาธิการการพลังงาน, คณะกรรมการประสานงานสภาผู้แทนราษฎร และ โฆษกคณะกรรมาธิการวิสามัญพิจารณาร่างพระราชบัญญัติ งบประมาณรายจ่ายประจำปี, ประจำสำนักเลขาธิการนายกรัฐมนตรี เมื่อปี พ.ศ. 2544
ผู้ช่วยเลขานุการรัฐมนตรีว่าการกระทรวงพาณิชย์ (วัฒนา เมืองสุข) เมื่อปี พ.ศ. 2545 และเลขานุการรัฐมนตรีว่าการกระทรวงพาณิชย์ เมื่อปี พ.ศ. 2546, เลขานุการรัฐมนตรีว่าการกระทรวงสาธารณสุข (นายแพทย์ สุชัย เจริญรัตนกุล) เมื่อปี พ.ศ. 2548, เลขานุการรัฐมนตรีว่าการกระทรวงอุตสาหกรรม (นายวัฒนา เมืองสุข) เมื่อปี พ.ศ. 2548 และเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2548 และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2549 และ สส. ในแบบปาร์ตี้ลิสต์ ของพรรคไทยรักไทย ในการเลือกตั้งในปีเดียวกัน
แต่หลังจากนั้นแล้ว การลงเลือกตั้งของอรทัย ก็ไม่ประสบความสำเร็จ ซึ่งหลายครั้งจะต้องพบกับญาติพี่น้องของตนเองซึ่งอยู่ต่างพรรคกัน เช่น อรอนงค์ กาญจนชูศักดิ์
สามเหลี่ยมจิตรลดา

สามเหลี่ยมจิตรลดา เป็นสามเหลี่ยมกลับรถจักรเพียงแห่งเดียวในประเทศไทยที่ยังมีการใช้งาน ตั้งอยู่ในเขตราชเทวี กรุงเทพมหานคร อยู่ระหว่างสถานีรถไฟกรุงเทพ - สถานีรถไฟจิตรลดา
ส่วนประกอบ.
สามเหลี่ยมจิตรลดา ประกอบด้วยทางรถไฟที่เป็นรางทางตรง (ฐานสามเหลี่ยม) อยู่ในแนวเหนือ-ใต้ (สามเสน-กรุงเทพ) กับด้านประกอบมุมยอดเป็นทางโค้ง
สามเหลี่ยมจิตรลดาช่วยให้การเดินรถระหว่างกรุงเทพ-สามเสน และมักกะสัน ทำได้ทุกทิศทาง โดยไม่ต้องกลับทิศขบวนรถ มีมุมด้านเหนือ อยู่ที่ถนนศรีอยุธยา (ใกล้แยกเสาวนี) มุมด้านใต้อยู่ที่ถนนเพชรบุรี (แยกยมราช) และมุมด้านตะวันออก อยู่ที่ถนนพระราม 6 (ใกล้แยกอุรุพงษ์) ระยะทางยาวด้านละประมาณ 700-800 เมตร ตรงกลางสามเหลี่ยม มีสระขนาดใหญ่ ชื่อว่า "สระแก้ว"
โค้งด้านเหนือ (สามเสน - มักกะสัน).
แยกออกจากเส้นทางสายหลักที่ถนนศรีอยุธยา (ใกล้แยกเสาวนี) โค้งเลียบถนนกำแพงเพชร 5 บรรยากาศข้างทางเป็นป่าไม้หย่อม ๆ บรรจบกับโค้งด้านใต้ที่สถานีรถไฟมักกะสัน (ก่อนถึงมักกะสัน รางในโค้งที่ 2 จะขนานกัน ทำให้มีลักษณะคล้ายทางคู่) มีรถไฟผ่านเพียงวันละ 1 ขบวน ไม่นับรวมรถสินค้า คือ ขบวนรถชานเมืองที่ 376 รังสิต - หัวตะเข้ ในเวลารุ่งเช้า
โค้งด้านใต้ (กรุงเทพ - มักกะสัน).
แยกออกจากเส้นทางสายหลักที่ถนนเพชรบุรี (แยกยมราช) โค้งเลียบทางพิเศษศรีรัช บรรยากาศข้างทางเป็นชุมชนแออัด ขบวนรถไฟที่ผ่านได้แก่ รถไฟสายตะวันออกทุกขบวน
จุดบรรจบ.
โค้งรถไฟทั้ง 2 จะมาขนานกันที่ถนนพระราม 6 (ใกล้แยกอุรุพงษ์) ทำให้ดูเหมือนเป็นทางคู่ และรางจะบรรจบกันที่สถานีรถไฟมักกะสัน
การนับเสาโทรเลข.
โค้งด้านเหนือจะมีการกำหนดพิกัดเสาโทรเลขล้อกับโค้งด้านใต้
พิกัดเสาโทรเลขที่เลขน้อยที่สุดของโค้งด้านเหนือคือ 2/7 พอเลยเสาโทรเลขที่ 2/7 สายโทรเลขก็ไปเชื่อมกับเสาโทรเลขที่ 2/15 ของทางรถไฟสายเหนือ ณ หอประแจจิตรลดา
ข้าวกข5

ข้าวกข5  เป็นสายพันธุ์ข้าวที่มีถิ่นกำเนิดในประเทศไทย ได้จากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูลที่สถานีทดลองข้าวบางเขน เมื่อปี พ.ศ. 2508 จนได้สายพันธุ์ BKN6517-9-2-2
ประวัติ.
เมื่อปี พ.ศ. 2508 ที่สถานีทดลองข้าวบางเขน ได้ทำจากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูล จนได้สายพันธุ์ BKN6517-9-2-2 และรับรองข้าวสายพันธุ์นี้เมื่อวันที่ 2 เมษายน พ.ศ. 2516
ลักษณะ.
เป็นข้าวเจ้าต้นสูง สูงประมาณ 145 เซนติเมตร พันธุ์ข้าวไวต่อช่วงแสงเล็กน้อย เหมาะที่จะปลูกเป็นข้าวนาปี ถ้าปลูกตามฤดูกาลจะเก็บเกี่ยวได้ปลายเดือนพฤศจิกายน แต่ถ้าปลูกในฤดูนาปรังหรือไม่ปลูกตามฤดูกาล อายุจะอยู่ระหว่าง 140-160 วัน ทั้งนี้ขึ้นอยู่กับเดือนที่ปลูก ลำต้นสีม่วง มีรวงยาว ต้นแข็งไม่ล้มง่าย ระยะพักตัวของเมล็ดประมาณ 6 สัปดาห์ เมล็ดข้าวเปลือกสีฟางก้นจุด ท้องไข่น้อย สามารถปลูกได้ในที่ลุ่ม น้ำลึกไม่เกิน 50 เซนติเมตร และจัดเป็นข้าวทนน้ำลึก (ไม่เกิน 1 เมตร)